google/wiki40b huggingface dataset:
Α΄ κατηγορία ποδοσφαίρου ανδρών Κύπρου 1972-73

Σύστημα διεξαγωγής

Στο πρωτάθλημα της Α΄ κατηγορίας 1972-73 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η τελευταία ομάδα υποβιβάστηκε στη Β΄ κατηγορία 1973-74.
Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1973-74. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1973-1974.
Επιπρόσθετα, ήταν σε ισχύ ο θεσμός της συμμετοχής κυπριακών ομάδων στο ελληνικό πρωτάθλημα, μέσα από τον οποίο η εκάστοτε πρωταθλήτρια Κύπρου εξασφάλιζε τη συμμετοχή της στην Α΄ Εθνική Ελλάδας για την επόμενη περίοδο (εκτός και αν πρωταθλήτρια της περασμένης περιόδου εξασφάλιζε την παραμονή της στο πανελλήνιο πρωτάθλημα). Επειδή η Ομόνοια που συμμετείχε στην Α΄ Εθνική 1972-1973 υποβιβάστηκε, η πρωταθλήτρια ομάδα της Α΄ κατηγορίας 1972-73 είχε το δικαίωμα συμμετοχής στην Α΄ Εθνική 1973-1974.

Σύστημα βαθμολόγησης

Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

Αλλαγές σε σχέση με την προηγούμενη περίοδο

Σε σχέση με το πρωτάθλημα Α΄ κατηγορίας 1971-72, στο πρωτάθλημα της περιόδου 1972-73 συμμετείχαν οι πρώτες τρεις ομάδες της Β΄ κατηγορίας 1971-72: Ευαγόρας Πάφου, ΑΣΙΛ Λύσης, Άρης Λεμεσού. Στο πρωτάθλημα δεν συμμετείχε ο ΑΠΟΠ ο οποίος είχε υποβιβαστεί στη Β΄ κατηγορία 1972-73.
Επιπρόσθετα, δεν συμμετείχε η πρωταθλήτρια της προηγούμενης περιόδου, Ομόνοια, η οποία συμμετείχε στην Α΄ Εθνική 1972-1973 μέσω του θεσμού της συμμετοχής κυπριακών ομάδων στο ελληνικό πρωτάθλημα. Στο πρωτάθλημα συμμετείχε ο Ολυμπιακός (πρωταθλητής της Α΄ κατηγορίας 1970-71) ο οποίος συμμετείχε στην Α΄ Εθνική 1971-1972 από την οποία υποβιβάστηκε.
Μαλκανγκίρι

Γεωγραφία

Το Μαλκανγκίρι βρίσκεται στις γεωγραφικές συντεταγμένες 18.35°N 81.90°E. Έχει μέσο υψόμετρο 170 μέτρων.

Δημογραφικά στοιχεία

Σύμφωνα με την Ινδική απογραφή του 2011, το Μαλκανγκίρι είχε πληθυσμό 31.007 κατοίκων. Οι άνδρες αποτελούν το 52% του πληθυσμού και οι γυναίκες το 48%. Το Μαλκανγκίρι έχει μέσο ποσοστό αλφαβητισμού 57%, χαμηλότερο από τον εθνικό μέσο όρο του 59.5%: Ο αλφαβητισμός ανδρών είναι 65%, ενώ των γυναικών είναι 48%. Στο Μαλκανγκίρι, το 15% του πληθυσμού είναι κάτω των 6 ετών.

Πολιτική

Το τρέχων μέλος της νομοθετικής συνέλευσης από τη Συνελευσιακή Εκλογική Περιφέρεια του Μαλκανγκίρι είναι ο Μανάς Κουμάρ Μαντκάμι του BJD, ο οποίος κέρδισε την έδρα το 2014. Ο προηγούμενος σε αυτή τη θέση ήταν ο Αραμπίντα Ντάλι του ΚΜΤ το 2000 και το 1995, ο Νάκα Κανάγια το 1990 και το 1977, ο Ναντιαμπάσι Μπίσουας το 1985 και η Νάκα Λαξμάγια το 1980.
Το Μαλκανγκίρι είναι μέρος της Ναμπαρανγκπούρ (εκλογική περιφέρεια της Λοκ Σαμπχα).
Γιασίν Μπενζιά

Λυών

Στις 27 Οκτωβρίου 2011, μετά το Παγκόσμιο Κύπελλο U17 του 2011, ο Μπενζιά υπέγραψε το πρώτο επαγγελματικό συμβόλαιο του με τη Λυών, διάρκειας 3 ετών. Στη συνέχεια, προήχθη στην πρώτη ομάδα από τον προπονητή Ρεμί Γκαρντ και πήρε τον αριθμό 25. Έκανε το επαγγελματικό ντεμπούτο του στις 20 Μαΐου 2012, στον τελευταίο αγώνα της σεζόν εναντίον της Νις, μπαίνοντας ως αλλαγή στα τελευταία λεπτά στην ήττα με 4-3. 
Ο Μπενζιά μπήκε ως αλλαγή στη θέση του Μπαφετιμπί Γκομί στο 66ο λεπτό του Σούπερ Καπ Γαλλίας 2012 εναντίον της Μονπελιέ στη Red Bull Arena στις 28 Ιουλίου και ευστόχησε στη διαδικασία των πέναλτι, με την ομάδα του να παίρνει τη νίκη, ύστερα από την ισοπαλία με 2-2 στην παράταση. Στις 22 Νοεμβρίου, σημείωσε το πρώτο επαγγελματικό του γκολ, στην ισοπαλία με 1-1 εναντίον της Σπάρτα Πράγας για τη φάση ομίλων του Γιουρόπα Λιγκ. Σκόραρε και πάλι στον επόμενο αγώνα της διοργάνωσης, στη νίκη με 2-0 στο Σταντ ντε Ζερλάν εναντίον της Χάποελ Ιρόνι Κιριάτ Σμόνα, αλλά δεν πέτυχε άλλο γκολ για την υπόλοιπη σεζόν. 
Στις 16 Αυγούστου 2013, σημείωσε το πρώτο γκολ του στη Λιγκ 1, ανοίγοντας το σκορ στη νίκη με 3-1 επί της Σοσό την πρώτη αγωνιστική του πρωταθλήματος και δίνοντας ασίστ στους Αλεξάντρ Λακαζέτ και Γιοάν Γκουρκύφ για τα άλλα δύο γκολ. Σημείωσε το άλλο μοναδικό του γκολ στη σεζόν στις 8 Δεκεμβρίου, στη νίκη με 3-1 επί της Μπαστιά.

Λιλ

Στις 31 Αυγούστου 2015, ο Μπενζιά υπέγραψε τετραετές συμβόλαιο με τη Λιλ, έναντι περίπου 1 εκατομμυρίου ευρώ. 
Στις 28 Ιανουαρίου 2017, μετά από πάνω από ένα χρόνο χωρίς γκολ, σημείωσε και τα δύο γκολ της Λιλ στη νίκη με 2-1 εναντίον της Λυών.

Φενέρμπαχτσε (δανεισμός)

Στις 31 Αυγούστου 2018, την τελευταία μέρα της μεταγραφικής περιόδου του καλοκαιριού του 2018, εντάχθηκε με μονοετή δανεισμό στη Φενέρμπαχτσε, η οποία εξασφάλισε την επιλογή την μόνιμης μεταγραφής του στο τέλος της σεζόν.

Ολυμπιακός (δανεισμός)

Στις 31 Αυγούστου, ανακοινώθηκε ο μονοετής δανεισμός του στον Ολυμπιακό.

Διεθνής σταδιοδρομία

Ο Μπεζνιά υπήρξε διεθνής με τις μικρές Εθνικές της Γαλλίας. Αγωνίστηκε με τις Εθνικές Γαλλίας U16, U17, U18, U19 και U21. Έπαιξε με την Εθνική U17 στο Παγκόσμιο Κύπελλο U17 του 2011. 
Τον Ιανουάριο του 2016, ο πρόεδρος της Αλγερινής Ποδοσφαιρικής Ομοσπονδίας ανακοίνωσε ότι ο Μπεζνιά είχε επιλέξει να αλλάξει τη διεθνή διαθεσιμότητα του στην Εθνική Αλγερίας. Το Μάρτιο του 2016, η FIFA ενέκρινε το αίτημά του να αλλάξει Εθνική ομάδα. Στις 26 Μαρτίου 2016, έπαιξε τον πρώτο του αγώνα για την Αλγερία, εναντίον της Αιθιοπίας στη προκριματική φάση του Κυπέλλου Εθνών Αφρικής 2017. Στις 2 Ιουνίου 2016, σημείωσε το πρώτο του διεθνές γκολ εναντίον των Σεϋχελλών.

Στυλ παιχνιδιού

Σε ηλικία 17 ετών, ο Μπεζνιά θεωρήθηκε ο νέος Καρίμ Μπενζεμά.
Ανατολική Ρουάντα

Γεωγραφία

Η Ανατολική Ρουάντα βρίσκεται ανατολικά της Ρουάντα. Καλύπτει όλη την ανατολική πλευρά της. Συνορεύει στα βορειοδυτικά με τη Βόρεια, στα κεντρο-δυτικά με την Επαρχία Κιγκάλι, στα νοτιοδυτικά με τη Νότια, στα ανατολικά με την Τανζανία και στα βόρεια με την Ουγκάντα. Έχει έκταση 9.813 km². Είναι σε έκταση η μεγαλύτερη επαρχία της Ρουάντα.

Δημογραφία

Η Ανατολική Ρουάντα έχει 2.141.174 κατοίκους (2006). Είναι σε πληθυσμό δεύτερη μεγαλύτερη επαρχία της Ρουάντα μετά τη Νότια. Έχει πυκνότητα 218,2 κατοίκων ανά km². Είναι κατά πυκνότητα η μικρότερη επαρτχία της Ρουάντα.
Μαρία Άννα της Βαυαρίας (1574-1616)

Βιογραφία

Ήταν η πρώτη κόρη του Γουλιέλμου Ε΄ δούκα της Βαυαρίας και της Ρενάτας, κόρης του Φραγκίσκου Α΄ δούκα της Λωρραίνης.
Ο γάμος της με τον εξάδελφό της Φερδινάνδο Β΄ έγινε στον καθεδρικό του Γκρατς. Η συζυγία επιβεβαίωσε τη συμμαχία των Αψβούργων με τους Βίττελσμπαχ. Η Μαρία-Άννα δεν παρενέβη στην πολιτική και έζησε στο πλάι του συζύγου της. 
Απεβίωσε 42 ετών και τάφηκε στο μαυσωλείο πλησίον του καθεδρικού του Γκρατς. Τρία έτη μετά ο σύζυγός της έγινε βασιλιάς της Ουγγαρίας, Βοημίας & Γερμανίας.
Λίβαϊ Στρως

Οι απαρχές

Ο Λίβαϊ Στρως γεννήθηκε ως Λεμπ Στράους (Löb Strauß) στην κωμόπολη Μπούτενχαϊμ, στην περιοχή Φραγκονία του βασιλείου της Βαυαρίας. Οι γονείς του, ο Χιρς (Hirsch) και η Ρεβέκκα Στράους, ήταν Ασκεναζίτες Εβραίοι. Μόλις ο Λεμπ έγινε 18 ετών, ταξίδεψε με τη μητέρα και δύο αδελφές του στις Ηνωμένες Πολιτείες για να ζήσει με τους αδελφούς του, τους Τζόνας και Λούις, που είχαν αρχίσει μία επιχείρηση χονδρεμπορίου υφασμάτων στη Νέα Υόρκη, την «J. Strauss Brother & Co.».

Σταδιοδρομία

Η αδελφή του Λίβαϊ, Φάννυ, και ο σύζυγός της, Ντέιβιντ Στερν, μετακόμισαν στο Σαιντ Λούις, ενώ ο ίδιος ο Λίβαϊ πήγε να ζήσει στο Λούισβιλ, από όπου πωλούσε τα υφάσματα των αδελφών του στο Κεντάκι. Τον Ιανουάριο του 1853, ο Λίβαϊ Στρως έγινε Αμερικανός πολίτης.
Η οικογένεια αποφάσισε να ανοίξει μία θυγατρική της οικογενειακής φίρμας στη Δυτική Ακτή και επέλεξαν το Σαν Φρανσίσκο, το εμπορικό κέντρο του Πυρετού του Χρυσού στην Καλιφόρνια. Αποφασίσθηκε ότι ο Λίβαϊ θα εκπροσωπούσε την οικογένεια εκεί, και έτσι πήρε ένα ατμόπλοιο για το Σαν Φρανσίσκο, φθάνοντας στις αρχές Μαρτίου 1853, οπότε και βρέθηκε με την οικογένεια της αδελφής του.
Ο Στρως ίδρυσε την επιχείρησή του με την επωνυμία Levi Strauss & Co. και άρχισε να εισάγει εκλεκτά προϊόντα για ένδυση, αλλά και κλινοσκεπάσματα, μαντήλια, τσάντες και άλλα, από τα αδέλφια του στη Νέα Υόρκη. Εμπορευόταν επίσης καραβόπανο για τα αντίσκηνα που χρησιμοποιούσαν οι χρυσοθήρες. Ο Λίβαϊ Στρως ζούσε μαζί με την αυξανόμενη οικογένεια της Φάννυ.
Ο Τζέικομπ Ντέιβις, ένας από τους πελάτες του Στρως και εφευρέτης του πρώτου παντελονιού ενισχυμένου με χάλκινους πείρους πάνω σε ύφασμα τύπου «ντένιμ», συνεργάσθηκε με τον Στρως για την παραγωγή μπλου τζην. Οι δυο τους κατοχύρωσαν με δίπλωμα ευρεσιτεχνίας τη νέα μορφή «παντελονιών εργασίας» το 1873.

Κληρονομιά

Ο Λίβαϊ Στρως πέθανε σε ηλικία 73 ετών στο Σαν Φρανσίσκο χωρίς να έχει νυμφευθεί ποτέ. Μη έχοντας απογόνους, άφησε την επιχείρησή του εξίσου στους 4 ανιψιούς του, τον Τζέικομπ, τον Σίγκμουντ, τον Λούις και τον `Ειμπραχαμ Στερν, γιους της αδελφής του Φάννυ και του συζύγου της, Ντέιβιντ Στερν. Επίσης, άφησε κληροδοτήματα σε φιλανθρωπικά ιδρυματα, όπως το Pacific Hebrew Orphan Asylum και το Roman Catholic Orphan Asylum. Η συνολική περιουσία του την εποχή του θανάτου του εκτιμήθηκε στα 6 εκατομμύρια δολάρια περίπου, ή περί τα 122 εκατομμύρια ευρώ σε σημερινές (2014) τιμές. Ο Λίβαϊ Στρως τάφηκε στο Κόλμα της Καλιφόρνια.
Σήμερα, ένα μουσείο αφιερωμένο στον Στρως υπάρχει στη γενέτειρά του, το Μπούτενχαϊμ της Γερμανίας, στο σπίτι όπου γεννήθηκε, ένα σπίτι που κτίσθηκε το 1687. Υπάρχει επίσης ένα «κέντρο επισκεπτών» στα κεντρικά γραφεία της Levi Strauss & Co. στο Σαν Φρανσίσκο, το οποίο φιλοξενεί μερικά ιστορικά εκθέματα. Το Ίδρυμα Λίβαϊ Στρως (Levi Strauss Foundation) ιδρύθηκε με μία δωρεά το 1897 προς το Πανεπιστήμιο Μπέρκλεϋ.
Ρίκο Ροντρίγκεζ

Βιογραφικά στοιχεία

Γεννήθηκε στην Αβάνα της Κούβας αλλά μεγάλωσε στο Κίνγκστον της Τζαμάικα. Ο πατέρας του ήταν Κουβανός και η μητέρα του Τζαμαϊκανή. Ασχολήθηκε με τη μουσική  σε νεαρή ηλικία και εξελίχθηκε σε σημαντικό τρομπονίστα. Την δεκαετία του 1950 συνεργάστηκε με διάφορα μουσικά σχήματα της εποχής συμβάλλοντας και αυτός στην εξέλικη της Σκα μουσικής. Το 1958 έγινε ρασταφάρι ενώ την ίδια εποχή συνεργάστηκε με τον Count Ossie. Το 1961 εγκαταστάθηκε στη Μεγάλη Βρετανία, όπου συνεργάστηκε με τον Chris Blackwell, ιδρυτή της Island Record, και τον Dandy Livingstone στην αυθεντική έκδοση του "Rudy a Message to You". Το 1979 προσεγγίστηκε από το βρετανικό συγκρότημα The Specials για την διασκευή του "Rudy a Message to You", η συνεργασία τους όμως συνεχίστηκε συμμετέχοντας έτσι στους δύο πρώτους δίσκους του συγκροτήματος Specials (1979) και More Specials (1980). Από την συμμετοχή του στο βρετανικό συγκρότημα ξεχωρίζει το μελγχολικό του σόλο στο τέλος του τραγουδιού "Ghost Town" που βρέθηκε στο Νο1 το 1981.
Τα τελευταία χρόνια της ζωής του ήταν μέλος της ορχήστρας Jools Holland. Εκτός από τις συμμετοχές σε δίσκους είχε ηχογραφήσει διάφορους προσωπικούς δίσκους με την Island Records μεταξύ των οποίων "Man from Wareika", για τον οποίο θεωρούσε ότι ήταν ο πρώτος δίσκος στον οποίο είχε αποδώσει τα μέγιστα. Είχε αναγορευθεί από την Βασίλισσα Ελισάβετ ως μέλος του τάγματος της Βρετανικής Αυτοκρατορίας για τις υπηρεσίες του στη μουσική.
Απεβίωσε σε νοσοκομείο του Λονδίνου στις 4 Σεπτεμβρίου 2015.
Κίσια Κόουλ

Βιογραφία

Γεννήθηκε στο Όκλαντ στην Καλιφόρνια, στις 15 Οκτωβρίου του 1981, από Αφροαμερικανίδα μητέρα και Ιταλοαμερικανό πατέρα. Η μητέρα της ήταν τοξικομανής και έτσι η Ιβόν Κόουλ έγινε θετή της μητέρα, κάτι που η ίδια η Κίσια έμαθε σε ηλικία επτά ετών.
Σε ηλικία 12 ετών έκανε τις πρώτες της ηχογραφήσεις με τον MC Hammer.Το 2004 η νεαρή τραγουδίστρια κίνησε την προσοχή του επικεφαλής της δισκογραφικής εταιρείας A&M Records, Κλάιβ Ντέιβις. Την επόμενη χρονιά κυκλοφόρησε η πρώτη της δισκογραφική δουλειά, με τίτλο The Way It Is , που περιείχε τις επιτυχίες "I Changed My Mind", "I Should Have Cheated" και "Love". Το άλμπουμ έκανε την πρώτη του παρουσία στα τσαρτς στο #6 στις ΗΠΑ και πούλησε 89.000 αντίτυπα την πρώτη εβδομάδα από την κυκλοφορία του. Έτσι, έγινε πλατινένιο. Ακολούθησε η κυκλοφορία του επόμενου άλμπουμ, με τίτλο |Just like You, το 2007. Σε αυτό περιέχονται τα τραγούδια "Let It Go " με τη συμμετοχή των Μίσι Έλιοτ και Lil' Kim, "I Remember", "Shoulda Let You Go" και το "Heaven Sent ". Αυτό το άλμπουμ είχε επίσης μεγάλη επιτυχία πουλώντας 281.000 αντίτυπα την πρώτη εβδομάδα της κυκλοφορίας του.
Η Κόουλ προτάθηκε για δύο Γκράμι κατά την 50ή απονομή των βραβείων, το 2008.
Σήμερα ζει με την μητέρα της , τα αδέρφια της και το γιο της στην Ατλάντα της Τζόρτζια.
Το 2007 έκανε πρεμιέρα στην τηλεόραση της BET το ριάλιτι σόου "Keyshia Cole: The Way It Is". Το πρόγραμμα σημείωσε ρεκόρ θεαματικότητας και έγινε το πλέον επιτυχημένο στην ιστορία του εν λόγω σταθμού.
Toyota Century

Επίσημο κυβερνητικό αυτοκίνητο

Το Century παράγεται μόνο σε μικρές ποσότητες, από 200 έως 500 αντίτυπα ετησίως, και η παραγωγή του γίνεται σχεδόν εξ ολοκλήρου στο χέρι. Χρησιμοποιείται από τον πρωθυπουργό της Ιαπωνίας, υψηλόβαθμα στελέχη της κυβέρνησης και των ηγετών των επιχειρήσεων, και είναι ιδιαίτερα συχνό θέαμα στους δρόμους του Τόκιο. Το 2006, επίσης, κατασκευάστηκαν 4 υπερπολυτελή αντίτυπα με μακρύτερο μεταξόνιο και αισθητικές αναβαθμίσεις, γνωστά ως Toyota Century Royal, και είναι σε αποκλειστική χρήση από τον αυτοκράτορα της Ιαπωνίας. Γενικότερα, η παρουσία του Century είναι ιδιαίτερα σεβαστή στις ασιατικές χώρες, όπου τα περισσότερα κυκλοφορούν ως μαύρα.
Ο πλέον συγκρίσιμος ανταγωνιστής του στην Ασία, ήταν το Nissan President, που κατασκευάστηκε από το 1965 έως το 2010, σε τρεις γενιές, και είχε μια ανάλογη φήμη. Στις πρώτες δεκαετίες κυκλοφορίας των δύο αυτών μοντέλων (του 1960 και του 1970), μια παρόμοια φήμη είχε και το Mitsubishi Debonair, που κατασκευάστηκε από το 1964 έως το 1998, επίσης σε τρεις γενιές.
Στα άλλα κράτη, ο χαρακτήρας του Century μπορεί να συγκριθεί με την Rolls-Royce στο Ηνωμένο Βασίλειο, την Mercedes-Benz S-Class S600L στη Γερμανία, την Austin Princess στο Ηνωμένο Βασίλειο και στη Μάλτα, την ZIL / ZIS στη Ρωσία και την Red Flag (Κόκκινη Σημαία) στην Κίνα.

Διαθεσιμότητα

Η πρώτη γενιά του Century διατέθηκε αποκλειστικά στην Ιαπωνία (αν και μεταγενέστερα υπήρξαν λίγες παράλληλες εισαγωγές του σε άλλες ηπείρους) και, κατά συνέπεια, παρήχθη μόνο σε δεξιοτίμονη εκδοχή. Από τη δεύτερη γενιά του, προστέθηκε και μια εργοστασιακή αριστεροτίμονη εκδοχή για εξαγωγή σε τέτοιες χώρες, ξεκινώντας από το 1998. Στην πράξη όμως, από τη δεύτερη γενιά μόλις γύρω στα 100 αντίτυπα κατασκευάστηκαν από αυτή την εκδοχή και κυκλοφόρησαν σε ορισμένα κράτη της Μέσης Ανατολής και της Ευρώπης, καθώς και στις ΗΠΑ, αλλά κυρίως για δοκιμαστικούς και διαφημιστικούς σκοπούς. Ειδικότερα στις Ηνωμένες Πολιτείες, διατέθηκαν σε ηγετικά στελέχη της Toyota USA ως εταιρικά αυτοκίνητα.
Διαχρονικά, η συντριπτική πλειοψηφία των Century εξακολουθεί να παράγεται κυρίως για την ιαπωνική αγορά και το μοντέλο δεν εξάγεται σε μεγάλα νούμερα εκτός Ιαπωνίας, με εξαίρεση ελάχιστα αντίτυπα, όπως προαναφέρθηκε. Ωστόσο, υπάρχει πιθανότητα να το δει κανείς κατά καιρούς, διότι συχνά χρησιμοποιείται από κυβερνητικούς αξιωματούχους που σταθμεύουν σε άλλες ηπείρους.
1661 Γκρανούλε

Φυσικά χαρακτηριστικά

Η μέση διάμετρος του Γκρανούλε εκτιμάται σε 14 χιλιόμετρα περίπου. Τα υπόλοιπα φυσικά χαρακτηριστικά του είναι άγνωστα. Ο Γκρανούλε περιστρέφεται γύρω από τον εαυτό του μία φορά κάθε 17 ως 31 ώρες περίπου, μία αρκετά αργή περιστροφή για αστεροειδή.
Acer Iconia One 7 B1-730

Εξωτερικά χαρακτηριστικά

Το πάχος του Acer Iconia One 7 B1-730 είναι 8,9 χιλ ενώ κυκλοφορεί με οθόνη IPS LCD capacitive 800×1280 εικονοστοιχεία στις 7,0 ίντσες (~216 ppi).

Τεχνικά χαρακτηριστικά

Το Acer Iconia One 7 B1-730 εφοδιάζεται με λειτουργικό σύστημα Android, v4.2.2 (Jelly Bean), ενώ είναι προγραμματισμένη η αναβάθμιση του σε v4.4.2 (KitKat) και εσωτερική μνήμη 8 GB με δυνατότητα επέκτασης με κάρτα microSD, μέχρι 32 GB.
H Acer επέλεξε για το συγκεκριμένο μοντέλο το Chipset Intel Atom Z2560 με τον επεξεργαστή Dual-core 1.6 GHz και την PowerVR SGX544 κάρτα γραφικών με το σετ να ολοκληρώνεται με 1 GB RAM.Όλα τα παραπάνω λειτουργούν με την ισχύ της μπαταρίας ιόντων λιθίου(Li-Ion) 3700 mAh .
Ελληνική απογραφή 1861

Θρήσκευμα

Οι Χριστιανοί κάτοικοι στην απογραφή του 1861, συγκροτούν την απόλυτη πλειονότητα με τους ακόλουθους του Ορθόδοξου δόγματος να ανέρχονται στους 1.086.900, τους ακολούθους άλλων δογμάτων στους 9.358 και οι "αλλόθρησκοι" στους 552 κατοίκους.

Εθνικότητα

Κατά την απογραφή του 1861 δύο ομάδες αναδείχθηκαν για τον ορισμό της εθνικότητας: Ημεδαποί και Αλλοδαποί. Η αναλογία δε είχε ως εξής: 1 περίπου αλλοδαπός επί 55 ημεδαπών. Συγκεκριμένα οι ημεδαποί αντιστοιχούσαν σε 1.076.907 και οι αλλοδαποί σε 19.992 απογραφόμενους.
Αμεντέ ντε Νοέ

Βιογραφία

Μεγάλωσε από μία οικογένεια που επιθυμούσε να παρακολουθήσει ένα πολυτεχνικό σχολείο. Αντιθέτως, παρακολούθησε εργαστήρια ζωγραφικής από τους Νικολά Τουσάν Σαρλέ και Πωλ Ντελαρός και άρχισε να εργάζεται ως γελοιογράφος, παίρνοντας το ψευδώνυμο «Σαμ». 
Το 1839 δημοσίευσε το πρώτο βιβλίο του, Monsieur Lajaunisse, με το οποίο ξεκίνησε μία σταδιοδρομία που θα κάλυπτε 40.000 σχέδια. Το 1843 άρχισε να δημοσιεύεται σε εφημερίδες όπως η Le Charivari, στην οποία εργαζόταν επί τριάντα χρόνια. Μεταγενέστερα έργα περιελάμβαναν το Proudhon en voyage και το Histoire comique de l'Assemblée nationale . Προς το τέλος της ζωής του έγραψε πολλά κόμικς.
Συνθήκη του Τουρκμεντσάι

Σφαγή στη ρωσική πρεσβεία

Μετά τον πόλεμο και την υπογραφή της συνθήκης, το αντιρωσικό αίσθημα στην Περσία άκμαζε. Στις 11 Φεβρουαρίου 1829, ένας θυμωμένος όχλος εισέβαλε στη ρωσική πρεσβεία στην Τεχεράνη και σφάγιασε σχεδόν όλους τους παρευρισκόμενους στο κτίριο. Μεταξύ αυτών που σκοτώθηκαν στη σφαγή ήταν ο νεοδιορισμένος πρέσβης στην Περσία, ο Αλεξάντερ Γκριμπογιέντοφ, διάσημος θεατρικός συγγραφέας. Ο Γκριμποβέντοφ είχε ενεργό ρόλο στη διαπραγμάτευση των όρων της Συνθήκης.
Μπουκόβιτσα Μάλα (Ντέρβεντα)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Λακιάδες

Ονομασία

Ο δήμος πήρε το όνομά του από τον μυθικό επώνυμο ήρωα Λάκιο και την αρχαία αττική οικογένεια ευγενών, που κατάγονταν από αυτόν. Το ηρώο του Λάκιου βρισκόταν επί της Ιεράς Οδού, προς την Ελευσίνα, κοντά στον ποταμό Κηφισό. Το ίδιο όνομα, εκτός από το δήμο, έφερε και η τριττύα του Άστεως της Οινηίδας φυλής.

Τοποθεσία των αρχαίων Λακιαδών

Ο δήμος των Λακιαδών, ήταν μικρός δήμος, του άστεως. Βρισκόταν κατά μήκος της Ιεράς Οδού, μεταξύ του Σκίρου και του δήμου της Κηφισιάς, κοντά σε μια ιερή συκιά. Ο αρχαίος δήμος Λακιαδών τοποθετείται, σύμφωνα με αρχαιολογικές έρευνες, στην περιοχή του σύγχρονου Βοτανικού, από τη διασταύρωση της σημερινής Ιεράς Οδού με τη λεωφόρο Κωνσταντινουπόλεως, έως τη Γεωπονική Σχολή, όπου έχουν εντοπιστεί τμήματα της αρχαίας οδού και εκτεταμένες νεκροπόλεις, οι οποίες χρονολογούνται από τις αρχές του 7ου αιώνα π.Χ. ως τη ρωμαϊκή εποχή. Σύμφωνα με τον John S. Traill το κέντρο του δήμου βρισκόταν στην Ιερά Οδό, ανατολικά του ποταμού Κηφισού.
Οι ερευνητές του 19ου αιώνα Ιάκωβος Ρίζος Ραγκαβής και Διονύσιος Σουρμελής, επιβεβαιώνουν τη διαχρονική ύπαρξη του δήμου στην περιοχή της Ιεράς οδού, ο δε δεύτερος τοποθετεί μάλιστα το τέμενος του ήρωα Λακίου εκεί όπου φτάχθηκε αργότερα ο ναός του αγίου Σάββα.

Η συμμετοχή του δήμου στην αρχαία Βουλή

Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Οινηίδας φυλής, συμμετείχε με 2 βουλευτές κατά την πρώτη περίοδο (508 – 307/306 π.Χ.) στην αρχαία Βουλή των 500. Τη δεύτερη (307/306 – 224/223 π.Χ. και την τρίτη περίοδο (224/223 – 201/200 π.Χ.), συμμετείχε με 3 βουλευτές στη Βουλή των 600. Κατά την τέταρτη περίοδο (201/200 π.Χ. – 126/127), καθώς και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

Οι κάτοικοι των Λακιαδών

Ο δημότης των αρχαίων Λακιαδών ονομαζόταν Λακιάδης ή Λακιεύς. Στο δήμο είχε ισχυρή παρουσία η οικογένεια των Φιλαϊδών, από την οποία κατάγονταν ο Μιλτιάδης και ο Κίμωνας.

Λατρευτικές παραδόσεις

Κατά την κλασική περίοδο, ο Παυσανίας αναφέρει την ύπαρξη σε αυτόν τον δήμο τεμένους του ήρωα Λακίου, του τάφου του κιθαρωδού Νικοκλή από τον Τάραντα, ιερό θυσιαστήριο για τον Ζέφυρο και ιερό αφιερωμένο στη Δήμητρα και την κόρη της Περσεφόνη, ενώ τιμούσαν επίσης την Αθηνά και τον Ποσειδώνα.
Μπαρμπάντος

Ιστορία

Το πιθανότερο σενάριο είναι ότι στο νησί κατοικούσαν οι Ινδιάνοι Αραουάκοι, που είχαν φτάσει στο νησί από τη Νότια Αμερική.
Περί τα τέλη του 1624 με αρχές του 1625 ο Τζων Πάουελ έκανε εκστρατεία με σκοπό την κατάληψη του νησιού και μερικά χρόνια αργότερα αποβιβάστηκαν στο νησί Άγγλοι άποικοι. Τότε μεταφέρθηκαν εκεί δούλοι από την Αφρική για εργασία στις φυτείες ζαχαροκάλαμου. Η δουλεία καταργήθηκε στη Βρετανική Αυτοκρατορία το 1834 και το 1838 παραχωρήθηκε πλήρης ελευθερία στους δούλους του Μπαρμπάντος, κλονίζοντας την οικονομία του νησιού.
Μεγάλες ταραχές ξέσπασαν στο νησί το 1937-38, οφειλόμενες στη ραγδαία αύξηση του πληθυσμού, την απαγόρευση των μεταναστεύσεων και την οικονομική κρίση. 
Το 1958 το Μπαρμπάντος προσχώρησε στην Ομοσπονδία Δυτικών Ινδιών με τον πρωθυπουργό του να είναι ο πρώτος της Ομοσπονδίας. Το 1965 η Ομοσπονδία διαλύθηκε και το Μπαρμπάντος απέσπασε το 1966 την ανεξαρτησία του στους κόλπους της Βρετανικής Κοινοπολιτείας.

Διακυβέρνηση

Αρχηγός του Κράτους είναι η Ελισάβετ Β΄ του Ηνωμένου Βασιλείου. Αντιπρόσωπός της είναι ο Γενικός Κυβερνήτης. Αρχικά, προβλεπόταν να διεξαχθεί δημοψήφισμα για την προοπτική αλλαγής του πολιτεύματος, ώστε να είναι Αρχηγός Κράτους ο Πρόεδρος της Δημοκρατίας και όχι η Βασίλισσα, τον Ιανουάριο του 2008, παράλληλα με τις γενικές εκλογές, ωστόσο αυτό
αναβλήθηκε.
Η νομοθετική εξουσία ασκείται από τη Βουλή (House of Assembly) , η οποία εκλέγεται από το λαό με καθολική ψηφοφορία, κάθε 5 χρόνια. Εκτός της Βουλής, η νομοθετική εξουσία ασκείται και από τη Γερουσία, τα μέλη της οποίας διορίζονται.

Μεταφορές και επικοινωνίες

Στη χώρα υπάρχει ένα αεροδρόμιο. Η οδήγηση γίνεται στα αριστερά.
2956 Γιέομανς

Φυσικά χαρακτηριστικά

Ο φασματικός τύπος του Γιέομανς είναι Sr. Τα υπόλοιπα φυσικά χαρακτηριστικά του είναι άγνωστα.
Μάκης Κατσαβάκης

Ποδοσφαιριστής

Ο Θωμάς Κατσαβάκης ξεκίνησε την καριέρα του το 1972 στον Πανσερραϊκό, με τον οποίο αγωνίστηκε ως το 1977 στην Α΄ Εθνική. Στη συνέχεια έπαιξε στον Ολυμπιακό και έκλεισε την καριέρα του στην Κόρινθο, όπου έπαιξε ως το 1982.
Γήπεδο Δόξας Δράμας

Ιστορία

Στα πρώτα χρόνια του, ο σύλλογος προσπαθούσε να βρει ένα χώρο ώστε να μπορέσει να έχει μια σταθερή έδρα. Τα κατάφερε το 1953, όταν έπειτα από δωρεά του Αθανάσιου Δουμπέσα, παραχωρήθηκε στον σύλλογο η έκταση ώστε να μπορέσει να χτιστεί το γήπεδο. Μετά τον Β΄ Παγκόσμιο Πόλεμο, και αφού ξαναχτίστηκε από την αρχή το γήπεδο, διέθετε μόνο μια εξέδρα, την δυτική. Τη δεκαετία του 80, χτίστηκε το (βόρειο) πέταλο του γηπέδου, ενώ την ίδια δεκαετία έγινε η προσπάθεια να χτιστεί και η ανατολική εξέδρα αλλά τα έργα για πολλά χρόνια σταμάτησαν με αποτέλεσμα να μείνει ημιτελής έως που το 2011 ολοκληρώθηκε μαζί με εκτενείς εργασίες ανακαίνισης που έλαβαν χώρα εκείνη την περίοδο.
Το ρεκόρ προσέλευσης στο γήπεδο πραγματοποιήθηκε κατά την αγωνιστική περίοδο 1979-80 του Πρωταθλήματος της Α΄ Εθνικής στο ματς της Δόξα Δράμας με τον Παναθηναϊκό (τελικό σκορ 0-0), όπου κόπηκαν συνολικά 10.506 εισιτήρια.